Official Journal L 157 , 30/06/2000 P. 0001 - 0005



Ir-Regolament tal-Kunsill (KE) Nru 1362/2000 tad-29 ta' Ġunju 2000 li jimplimenta għall-Komunità d-disposizzjonijiet tat-tariffa tad-Deċiżjoni Nru 2/2000 tal-Kunsill Konġunt taħt il-Ftehim Interim fuq in-Nergozju u materji relatati ma' Negozju bejn il-Komunità Ewropea u l-Istati Uniti Messikani IL-KUNSILL TA' L-UNJONI EWROPEA, Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 133 tiegħu, Wara li kkunsidra l-proposta mill-Kummissjoni, Billi: (1) Il-Kunsill Konġunt taħt il-Ftehim Interim fuq in-Negozju u materji relatati ma' Negozju bejn il-Komunità Ewropea u l-Istati Uniti Messikani kien bid-Deċiżjoni tiegħu Nru 2/2000, addotta arranġamenti għal implimentazzjoni ta' aspetti ta' dak il-Ftehim rigward negozju tal-merkanzija b'effett mill-1 ta' Lulju 2000. (2) Il-preferenzi tat-tariffa provduta fid-Deċiżjoni Nru 2/2000 huma applikabbli għall-prodotti li joriġinaw fil-Messiku skond l-Anness III mat-tali Deċiżjoni. (3) Huwa neċessarju li jiġu provvduti disposizzjonijiet speċjali għall-applikazzjoni ta' dawk il-preferenzi tat-tariffa fi ħdan il-Komunità. (4) Ir-rati bażi għall-kalkolazzjoni tat-tnaqqis tat-tariffi huma dawk stabiliti fid-Deċiżjoni 2/2000. (5) L-istess metodi ta' kalkolazzjoni għandhom, bħala regola ġenerali, japplikaw għal rati speċifiċi u ad valorem tad-dazju kif ukoll għat-trattamenti tad-dazji minimi u massimi provvduti fit-Tariffa Doganali Komuni. (6) Deċiżjoni Nru 2/2000 tistipula li ċerti prodotti li joriġinaw fil-Messiku jistgħu jiġu mpurtati fil-Komunità fi ħdan il-limiti tal-kwoti tat-tariffa, b'rata mnaqqsa jew rata żero tad-dazju doganali. Tali Deċiżjoni tispeċifika l-prodotti eliġibbli għal dawk il-miżuri tat-tariffa, il-volumi u d-dazji tagħhom. Il-kwoti tat-tariffa għandhom jiġu ġestiti, bħala regola, fuq bażi ta' "first-come first-served" skond l-Artikoli 308a sa 308c tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistabilixxi disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabilixxi l-Kodiċi Doganali Komuni [1]. Il-kwota tat-tariffa għal xi prodotti hi soġġetta għas-sodisfazzjon ta' regoli speċifiċi ta' oriġini għal perjodu mogħti ta' żmien. Din il-kwota tat-tariffa għandha wkoll tiġi ġestita fuq il-bażi "first come first-served' imsemmi hawn fuq." (7) Il-Kodiċi tan-Nomenklatura Magħquda msemmija f'dan ir-Regolament huma dawk ta' l-2000, kif provvdut fir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura statistika u tat-tariffa u dwar it-Tariffa Doganali Komuni [2]. Emendilin-Nomenklatura Magħquda u l-kodiċi TARIC m'għandhomx jirriżultaw f'tibdiliet ta' sustanza fil-ftehim jew atti oħra konklużi bejn il-Komunità u l-Messiku. Fl-interessi tas-sempliċità, għandha għalhekk issir disposizzjoni għall-Kummissjoni, megħjuna mill-Kumitat tal-Kodiċi Doganali, biex tieħu l-miżuri neċessarji għall-implimentazzjoni ta' dan ir-Regolament, skond id-Deċiżjoni tal-Kunsill 1999/468/KE tat-28 ta' Ġunju 1999 li jistabilixxi proċeduri għall-eżerċizzju tal-poteri ta' implimentazzjoni tal-Kummissjoni [3]. (8) Fl-interess tal-ġlieda kontra l-frodi, għandhom jiġu magħmula disposizzjonijiet biex jissottomettu importazzjonijiet preferenzali fil-Komunità għas-sorveljanza, ADOTTAT DAN IR-REGOLAMENT: Artikolu 1 1. Għall-iskopijiet ta' implimentazzjoni tad-Deċiżjoni Nru 2/2000 tal-Kunsill Konġunt taħt il-Ftehim Interim dwar in-Negozju u materiji relatati ma' negozju bejn il-Komunità Ewropeia u l-Messiku: (a) It-terminu "MFN" għandu jittieħed bħala l-inqas rata ta' dazju li tidher fil-kolonna 3 jew 4, jittieħed kont tal-perjodi ta' applikazzjoni msemmija jew referuti f'dik il-kolonna, tat-tieni parti ta' l-Anness I tar-Regolament (KEE) Nru 2658/87. Madanakollu, m'għandux ifisser dazju stabilit fi ħdan qafas ta' kwota tat-tariffa taħt l-Artikolu 26 tat-Trattat jew taħt l-Anness 7 mar-Regolament (KEE) Nru 2658/87. (b) Bla ħsara għal paragrafu 2, ir-rata finali tad-dazju preferenzali għandha titnaqqas jew tiżdied sa l-ewwel post deċimali. 2. Fejn ir-riżultat tal-kalkolazzjoni tar-rata tad-dazju preferenzali huwa wieħed milli ġejjin, ir-rata preferenzali għandha tiġi kkunsidrata f'eżenzjoni sħiħa: (a) 1 % jew inqas fil-każ ta' dazji ad valorem, jew (b) EUR 0,5 jew inqas għal kull ammont individwali ta' euro fil-każ ta' dazji speċifiċi. 3. Kull fejn dazji doganali jinkludu dazji ad valorem flimkien ma' wieżed jew aktar dazji speċifiċi, it-tnaqqis preferenzali huwa limitat għad-dazju ad valorem fejn huwa wkoll hekk pprovdut fl-Artikolu 8 tad-Deċiżjoni Nru 2/2000. Fejn id-dazji doganali jinkludu dazju ad valorem b'dazju minimu u massimu, it-tnaqqis preferenzali japplika wkoll għal dak id-dazju minimu u massimu. Fejn jinkludu iktar minn dazju speċifiku wieħed, it-tnaqqis preferenzali japplika għal dawn kollha. Artikolu 2 1. Bla ħsara għal paragrafu 5, id-dazji doganali fuq il-prodotti mniżżla fl-Anness ma' dan ir-Regolament u li joriġinaw fil-Messiku għandhom jiġu mnaqqsa għall-livelli mogħtija u fi ħdan il-limiti tal-kwoti tat-tariffa speċifikati f'dak l-Anness. 2. Dawn il-kwoti tat-tariffa għandhom jiġu ġestiti skond l-Artikoli 308a sa 308ċ tar-Regolament (KEE) Nru 2454/93. 3. Fir-rigward ta' prodotti koperti mill-Anness għal dan ir-Regolament: (a) id-dokument speċifiku fuq l-esportazzjoni msemmi fl-Artikolu 8(7) tad-Deċiżjoni Nru 2/2000 tal-Kunsill Konġunt ifisser iċ-ċertifikat ta' ċaqliq EUR 1 jew id-dikjarazzjoni ta' fattura msemmija fl-Artikolu 15(1) ta' dik id-Deċiżjoni, u (b) l-aċċettazzjoni tad-dikjarazzjoni r-rilaxx għal ċirkolazzjoni ħielsa għandha tiġi meqjusa li tikkostitwixxi l-ħruġ tal-liċenza ta' l-importazzjoni msemmija f'dik id-disposizzjoni. 4. It-tnaqqis ta' dazju imsemmija fl-Anness huma espressi bħala persentaġġ tad-dazji doganali effettivament applikati fuq il-merkanzija ta' oriġini Messikana barra l-kwoti tat-tariffa konċernati meta dikjarati għal rilazz għal ċirkolazzjoni ħielsa. 5. Id-dazju doganali applikabbli għall-prodotti tal-kodiċi NM 170410 fi ħdan il-kwota tat-tariffa bin-Nru ta' l-ordni 09.1857 fl-Anness ma' dan ir-Regolament għandu jkun 6 %. 6. Ħlief għall-kwota tat-tariffa bin-Nru ta' l-ordni 09.1899, il-kwoti tat-tariffa msemmija fl-Anness ma' dan ir-Regolament għandhom ikunu miftuħa kull sena għal perjodu ta' tnax-il xahar mill-1 ta' Lulju sat-30 ta' Ġunju. Dawn il-kwoti għandhom jiġu miftuħa għall-ewwel darba fl-1 ta' Lulju 2000. 7. Il-kwota tat-tariffa bin-Nru ta' l-ordni 09.1847 fl-Anness ma' dan ir-Regolament għandha tiġi miftuħa għall-aħħar darba fl-1 ta' Lulju 2007. 8. Kwota tat-tariffa annwali ta' 2500 unità għandha tiġi miftuħa bir-rata preferenzali provvduta taħt il-Ftehim għall-vetturi ta' kodiċi KN 870120, 8702 u 8704, li joriġinaw fil-Messiku skond ir-regoli speċifiċi ta' oriġini stabiliti fl-Anness III, Appendiċi IIa, Nota 12.1 mad-deċiżjoni Nru 2/2000. Din il-kwota tat-tariffa għandha tiġi miftuħa kull sena għal tnax-il xahar mill-1 ta' Jannar sal-31 ta' Diċembru, sa Diċembru 2006. Għandha tiġi miftuħa għall-ewwel darba fl-1 ta' Lulju 2000 għal nofs il-volum annwali. Sabiex tkun eliġibbli għall-benefiċċju ta' din il-kwota tat-tariffa, dan li ġej għandu jiġi ndikat fil-kaxxa 7. (Rimarki) fuq iċ-ċertifikat ta' moviment EUR.1 jew fuq id-dikjarazzjoni tal-fattura għall-merkanzija konċernata: "Ir-regola speċifika ta' oriġini stabilita fid-Deċiżjoni Nru 2/2000 tal-Kunsill Konġunt tal-KE tal-Messiku, l-Anness III, Appendiċi IIa, Nota 12.1". Artikolu 3 Il-volum annwali tal-kwota tat-tariffa bin-Nru ta' l-ordni 09.1953 fl-Anness ma' dan ir-Regolament għandu jiżdied suċċessivament b'500 tunnellata kull sena mill-1 ta' Lulju 2001. Artikolu 4 Mingħajr preġudizzju għall-Artikoli 2 u 3, l-emendamenti u adattazzjonijiet tekniċi ta' l-Anness għal dan ir-Regolament magħmula neċessarji minn emendamenti lin-Nomenklatura Maghquda u l-kodiċi TARIC jew li jinqalgħu minn deċiżjonijiet tal-Kunsill Konġunt KE-Messiku, jew mill-konklużjoni tal-ftehim, protokolli jew skambju ta' ittri bejn il-Komunità u l-Messiku, għandhom jiġu adotatti mill-Kummissjoni skond il-proċedura ta' ġestjoni stabilita fl-Artikolu 5(2). Artikolu 5 1. Il-Kummissjoni għandha tiġi assistita mill-Kumitat tal-Kodiċi Doganali, hawnhekk iżjed "il quddiem msemmi" il-Kumitat. 2. Fejn hemm referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw. Il-perjodu stabilit fl-Artikolu 4(3) tad-Deċiżjoni 1999/468/KE għandu jkun imwaqqaf għal tliet xhur. 3. Il-Kumitat għandu jadotta r-regoli ta' proċedura tiegħu. Artikolu 6 1. Prodotti mqiegħda fiċ-ċirkolazzjoni ħielsa bil-benefiċċju ta' rati preferenzali provvduti taħt id-Deċiżjoni Nru 2/2000 għandhom ikunu soġġetti għal sorveljanza. Il-Kummissjoni f'konsultazzjoni ma' l-Istati Membri għandha tiddeċiedi fuq il-prodotti li għalihom tapplika din is-sorveljanza. 2. L-Artikolu 308d tar-Regolament (KEE) Nru 2454/93 għandu japplika. 3. L-Istati Membri u l-Kummissjoni għandhom jikkooperaw mill-qrib biex jassiguraw li din il-miżura ta' sorveljanza tiġi mħarsa. Artikolu 7 Dan ir-Regolament għandu jidħol fis-seħħ fil-ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropei. Għandu japplika mill-1 ta' Lulju 2000. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fid-29 ta' Ġunju 2000. Għall-Kunsill Il-President M. Arcanjo [1] ĠU L 253, tal-11.10.1993. p. 1 [2] ĠU L 256, tas-7.9.1987, p. 1. Regolament kif l-aħħar emendat mir-Regolament tal-Kunsill (KE) Nru 2626/1999 (ĠU L 321, ta' l-14.12.1999, p. 3). [3] ĠU L 184, tas-17.7.1999, p. 23. -------------------------------------------------- ANNESS li jirrigwarda l-prodotti msemmija fl-Artikolu 2 Minkejja r-regoli għall-interpretazzjoni tan-nomenklatura magħquda, il-kliem użat biex jiddeskrivi l-prodotti għandu jitqies li ma jkollux ħlief siwi indikattiv, waqt li l-iskema preferenzali tiġi stabilita fl-ambitu tal-kuntest ta' dan l-Anness, min kif din tkun koperta mill-kodiċijiet tan-NM kif dawn ikunu jeżistu meta jiġi adottat dan ir-Regolament. Meta l-ex kodiċijiet tan-NM jkunu indikati, l-iskema preferenzali għandha tiġi stabilita billi jiġi applikat il-kodiċi tan-NM u d-deskrizzjoni relattiva meħudin flimkien. Ordni Nru | Kodiċi tan-NM | Deskrizzjoni | Volum tal-kwota annwali tat-tariffa (piż nett, sakemm mhux indikat mod ieħor) | Dazju tal-kwota tat-tariffa (% riduzzjoni) | 09.1831 | 04070019 | Bajd tat-tjur minbarra tad-dundjani jew tal-wiżż, għat-tifqis | 300 tunnellata metrika | 50 MNF jew 50 GSP | 09.1832 | 0408118004081981040819890408918004089980 | Isfra tal-bajd. Bajd ta'l-għasafar mhux bil-qoxra | 1000 tunnellata metrika | 50 MNF jew 50 GSP | 09.1833 | 04090000 | Għasel naturali | 30000 tunnellata metrika | 50 MNF jew 50 GSP | 09.1835 | ex06031010ex06031020ex06031030ex06031040ex06031050 | Fjur maqtugħ, frisk, mill-1 ta' Ġunju sal-31 ta' Ottubru | 350 tunnellata metrika | 100 | 09.1837 | ex06031080 | Fjur maqtugħ, frisk, mill-1 ta' Ġunju sal-31 ta' Ottubru | 400 tunnellata metrika | 100 | 09.1839 | ex06031010ex06031020ex06031030ex06031040ex06031050 | Fjur maqtugħ, frisk, mill-1 ta' Novembru sal-31 ta' Mejju | 350 tunnellata metrika | 100 | 09.1841 | ex06031080 | Fjur maqtugħ, frisk, mill-1 ta' Novembru sal-31 ta' Mejju | 400 tunnellata metrika | 100 | 09.1843 | ex07092000 | Asparagus, frisk jew imkessaħ, mill-1 ta' Marzu sat-30 ta' Novembru | 600 tunnellata metrika | 100 | 09.1845 | 07102100 | Piżelli tal-friża | 500 tunnellata metrika | 50 MNF jew 50 GSP | 09.1847 | ex08044000 | Avokado, mill-1 ta' Ġunju sat-30 ta' Settembru | 20000 tunnellata metrika | 100 | 09.1849 | ex08071900 | Bettieħ, minbarra d-dulliegħ, frisk, mill-1 sal-31 ta' Jannar, mill-1 ta' April sal-31 ta' Mejju u mill-1 ta' Ottubru sal-31 ta' Diċembru | 1000 tunnellata metrika | 50 MNF jew 50 GSP | 09.1851 | 08111090 | Strawberries, not containing sugar or other sweetening matter ħelu Frawli, li ma fihx żokkor jew materjal ieħor ta' | 1000 tonnes | 50 MFN jew 50 GSP | 09.1853 | 1604141116041418160414901604193916042070 | Ħut ipproċessat jew ippreservat | 2000 tunnellata metrika | 66,66 MNF jew 66,66 GSP | 09.1855 | 17031000 | Ġulepp tal-kannamieli | 275000 tunnellata metrika | 100 | 09.1857 | 170410 | Gomma tal-magħda, kemm jekk miksija biz-zokkor kif ukoll jekk le. | 1000 tunnellata metrika | applikat | 09.1859 | 20056000 | Asparagus, ipproċessat jew b'xi mod ieħor ippreservat ħlief bil-ħall jew l-aċidu aċetiku. | 1000 tunnellata metrika | 50 GSP | 09.1861 | 2008925120089274200892922008929320089294200892962008929720089298 | Taħlitiet tal-frott, ipproċessat jew ippreservat | 1500 tunnellata metrika | 50 GSP | 09.1863 | 20091111200911192009119120091911200919192009199120091999 | Meraq tal-larinġ, mhux iffermentat u mhux miżjud bi spirtu, minbarra meraq tal-laring ta' 20091199 | 1000 tunnellata metrika | 50 GSP | 09.1865 | ex20091199 | Meraq tal-larinġ, iffriżat, bi grad ta' konċentrazzjoni ogħla minn 20° brix (ta' densità li tiskorri 1,083 g/ċm3 meta jkun 20 °Ċ) | 30000 tunnellata metrika | 75 GSP | 09.1867 | 2009401120094019200940302009409120094099 | Meraq ta'l-ananas, mhux iffermentat u mhux miżjud bi spirtu | 2500 tunnellata metrika | 50 GSP | 09.1869 | 3502119035021990 | Albumina tal-bajd | 3000 tunnellata metrika | 100 | 09.1899 | 870120 | Żiemel għan-nofs karru li fihom il-materjali kollha li ma joriġinawx ma jiskorrux il-55 % tal-prezz tal-prodott kif joħroġ mill-produzzjoni. | 2500 unità | 100 | 8702 | Vetturi bil-mutur għall-ġarr ta' għaxar persuni jew aktar, inkluż is-sewwieq. li fihom il-materjali kollha li ma joriġinawx ma jiskorrux il-55 % tal-prezz tal-prodott kif joħroġ mill-produzzjoni. | | 8704 | Vetturi bil-mutur għall-ġarr tal-merkanzija: li fihom il-materjali kollha li ma joroġinawx ma jiskorrux il-55 % tal-prezz tal-prodott kif joħroġ mill-produzzjoni. | | --------------------------------------------------